Jern findes i Jordens [[skorpe (geologi)|skorpe]] i form af forskellige slags [[malm]], oftest et [[jernoxid]] såsom magnetit, hæmatit, osv. Jern udvindes af [[jernmalm]] ved udsmeltning hvor et kemisk stof såsom kulstof tilsættes og forbinder sig med ilten, der så udskilles som kuldioxid. Denne proces blev oprindelig anvendt på metaller med et lavere [[smeltepunkt]], såsom [[tin]], som smelter ved omkring 250&nbsp;°C, [[kobber]], som smelter ved omkring 1100&nbsp;°C, og kombinationen af de to, [[bronze]], som er flydende ved 1083&nbsp;°C. Til sammenligning smelter støbejern ved omkring 1375&nbsp;°C.<ref name="Smelting">{{cite|title=Smelting|encyclopedia=Encyclopædia Britannica|year=2007}}</ref> Små mængder jern kunne udsmeltes i oldtiden, i fast form, ved at varme malmen i en ild af [[trækul]] og svejse klumperne sammen med en hammer så at urenhederne klemmes ud. Med omhu kunne kulstofindholdet kontrolleres ved at bevæge det rundt i ilden.
Fysik Kemi Kultur Teknologi